EkBass/fiwiki-20250220-pages-articles huggingface dataset:
Luettelo televisiosarjan Mūmin jaksoista

Tämä on luettelo Mūmin-animaatiosarjan jaksoista. Mūmin (Muumi) on japanilainen animaatiosarja vuodelta 1969. Sarja perustuu löyhästi Tove Janssonin kirjoihin. == Luettelo Mumin-jaksoista == # Alkuperäinen nimi Englanninkielinen nimi 1 " シルクハットのひみつ" Secret of Silk Hat 2 "悪魔のハートをねらえ" Aim at the heart of the devil 3 "雨だ!あらしだ!!洪水だ!!!" It is Rains! It is Storm!! It is Flood!!! 4 "ふしぎの泉はどこにある?" Where is Wonderful Spring? 5 "パパの思い出のライフル" Rifle of the memory of papa 6 "かえってきたノンノン" Nonnon who comes back 7 "さよならガオガオ" Good-bye, Gao-Gao 8 "ノンノンがあぶない" Nonnon is in danger 9 "ムーミン谷の列車大強盗" Train Great Robber of Moomin Valley 10 "ふしぎなこびと" Mysterious Midget 11 "消えたコレクション" Collection Which Disappeared 12 "ムーミン谷のクリスマス" Christmas of Moomin Valley 13 "パパは売れっ子作家" Papa is a popular writer 14 "ムーミン谷最後の日" The Last Day in Moomin Valley 15 "帆を上げろ!ムーミン号" Put up the sail! Moomin ship 16 "謎のグノース博士" Dr. Gnos of mystery 17 "ベビーはどこに" Where is a baby? 18 "乞食になりたい" (再放送で「金持ちはもうやだ」に変更される) I want to become a beggar (it is changed in "I already got tired of the rich person" at the time of rebroadcast) 19 "月着陸OK! " Landfall on the moon, O.K.! 20 "スキーでハッスル! " Hustle on Skis! 21 "ふしぎな家なき子" Strange Child without Home 22 "山男だよヤッホー! " I’m Mountaineer, Yoo-hoo! 23 "チビのミー大作戦" The big operation plan of Little Mee 24 "おさびし山のガンマン" Gunman of Deserted Mountain 25 "おめでとうスノーク" Congratulations, Snork 26 "ノンノンこっちむいて" Nonnon, Please turn around to me 27 "顔をなくしたニンニ" Ninny who lost a face 28 "小さな大冒険" Small, great adventure 29 "ひこう鬼現わる" Flying Demon(=The Hobgoblin) appears 30 "天国からの贈りもの" Present from Heaven 31 "ごめんねスティンキー" I'm sorry, Stinky 32 "森のゆうれい屋敷" Haunted House in the forest 33 "おくびょうな豆泥棒" Cowardly Beans Thief 34 "金の馬銀の馬" Golden Horse, Silver Horse 35 "夏祭りのオーロラ" Aurora of Summer Festival 36 "ムーミンパパのノート" Notebook of Moomin papa 37 "小さなみにくいペット" Small, Ugly Pet 38 "人魚さんこんにちわ" Miss Mermaid, Hello 39 "家にいるのは誰だ" Who is in the house 40 "ニョロニョロのひみつ" Secret of Nyoro- Nyoro(=Hattifattener) 41 "マメルクをつかまえろ" Catch Mamelk 42 "大きな大きなプレゼント" Big, Big Present 43 "あらしの怪獣島" Stormy Monster Island 44 "海の星はどこに" Where is the marine star? 45 "悪魔の島がやってきた" Devilish Island has come 46 "真夏の雪を探せ!" Look for Snow of Midsummer! 47 "なくしたペンダント" Lost Pendant 48 "歩いてきた山びこ" Echo Which Has Walked 49 "ピアノなんか大嫌い" I hate pianos 50 "眠りの輪をぬけだせ" Slip out the ring of sleep 51 "秋はおセンチに" To be sentimental in autumn 52 "月夜に踊る人形" Doll which dances in a moonlight night 53 "凧が知っていた" Kite knew 54 "さようなら渡り鳥" Good-bye, migratory bird 55 "鳩は飛ばない" Dove doesn’t fly 56 "ムーミン谷のカーニバル" Carnival of Moomin Valley 57 "お婆ちゃんのひみつ" Secret of the old woman 58 "ノンノンがいなくなる? " Is Nonnon gone? 59 "手品にはタネがある" There is a trick in Magic 60 "ひとりぼっちの冬" Lonely Winter 61 "消えた雪うさぎ" Snow Rabbit which disappeared 62 "氷姫のいたずら" Mischief of Ice Princess 63 "一日だけのお姫様" Princess only during one day 64 "影なんか恐くない" Who's Afraid of Shadow? 65 "おやすみムーミン" Good Night, Moomin Ohjaaja * Masaaki Osumi (jaksot 1–26) * Rintaro (jaksot 27–65) ==Lähteet== https://moomin.fandom.com/wiki/Moomin_(1969_TV_series) Luokka:Luettelot televisiosarjojen jaksoista
Kirjallisuusvuosi 1755

Kirjallisuusvuosi 1755 käsittelee vuoden 1755 tärkeitä kirjallisuuden tapahtumia, uutisia ja julkistuksia. == Tapahtumia == * Immanuel Kant valmistui maisteriksi. Hän julkaisi samana vuonna väitöskirjansa Principiorum Primorum Cognitionis Metaphysicae Nova Dilucidatio. == Julkaisuja == * Francis Hutcheson - A System of Moral Philosophy * Eliza Haywood alias Exploralibus - The Invisible Spy * Samuel Johnson - A Dictionary of the English Language * Morelly - Le Code de la nature * Jean-Jacques Rousseau - l’inégalite parmi les hommes (suom. Tutkielma ihmisten välisen eriarvoisuuden alkuperästä ja perusteista, 2000) * Cajsa Warg - Hjelpreda I hushållningen för unga Fruentim(b)er (keittokirja) 1755 Luokka:1755
Hedelmäleipä

Hedelmäleipä on hiivalla kohotettu sekaleipä, jonka taikinaan on sekoitettu kuivattujen hedelmien paloja, jotka ovat tämän leipätyypin olennaisin asia. Ananaskuutiot, aprikoosi(rouhe), karpalot, luumut, omena, papaijakuutiot, päärynä, rusinat, viikunat tai muunlaiset kuivahedelmät pilkotaan pieniksi paloiksi ja sekoitetaan nesteen ja jauhojen kanssa taikinaksi. Pääosa jauhoista on vehnäjauhoja, joiden lisänä käytetään muun muassa grahamjauhoja, kauraleseitä tai ruisjauhoja. Neste koostuu vedestä, jogurtista, maidosta tai piimästä tai näiden seoksesta. Taikinaan käytetään myös hiivaa, juoksevaa margariinia tai kasviöljyä sekä maustamiseen esimerkiksi jauhettua pomeranssinkuorta, pähkinärouhetta ja siirappia sekä suolaa. Taikinan voi muotoilla sämpylöiksi, pyöreiksi tai pitkänomaiseksi leiviksi tai vuokaleiviksi, ja paistaa uunissa. ==Lähteet== Luokka:Leivät
Licq-Athérey

Licq-Athérey on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee Saison-joen varrella, noin 31 kilometriä Oloron-Sainte-Marien kaupungista lounaaseen. Saison-joen ylittää silta Pont des Laminak. Silta on nimetty laminakin mukaan, joka on Baskimaan mytologiaan kuuluva hahmo. Laminakit ovat puoliksi ihmisiä ja puoliksi eläimiä ja heidän tiedetään olevan erinomaisia siltojen rakentajia. ==Lähteet== ==Aiheesta muualla== Luokka:Pyrénées-Atlantiquesin kunnat
Skultuna

Skultuna on taajama Västeråsin kunnan pohjoisosassa Ruotsin Västmanlandin läänissä. Vuoteen 1971 Skultuna oli itsenäinen kunta, jota vastaa nykyinen Skultunan kunnanosa. Se kattaa noin neljänneksen Västeråsin pinta-alasta ja Skultunan taajaman lisäksi Mungan, Romfartunan, Svanån ja Harakerin. Asukkaita kunnanosassa on noin 5 900.Skultuna, Västerås stad. Viitattu 2.8.2023. Skultunan taajama on vuonna 1607 perustetun messinkivalimon ympärille muodostunut ruukkiyhdyskunta. Ruukkimiljöössä toimii paikan historiasta kertova museo ja hotelli. Kvarnbackaparken-nimisessä puistossa on tehtaan vanhoja verstaita nykyajan käsityöläisten käytössä. Skultunassa valmistetut messinkiesineet ovat keräilijöiden arvostamia, vaikka messinkiesineitä ei Ruotsissa ollut pakko leimata kuten esimerkiksi Saksassa. Kirkolliseen käyttöön valmistetut messinkiesineet alettiin Skultunassa 1700-luvulla kuitenkin leimata esimerkiksi merkinnällä SK. ==Lähteet== Luokka:Ruotsin taajamat Luokka:Västeråsin kunta Luokka:Ruotsin ruukit
Benjyfishy

Benjy ”benjyfishy” Fish (s. 2. huhtikuuta 2004) on brittiläinen ammattilaistason Valorant-pelaaja ja ammattilaisuransa lopettanut Fortnite- pelaaja. Monet pitävät häntä Fortniten historian parhaimpina pelaajina. Fish tunnettiin Fortnitessa erityisesti urastaan NRG:n riveissä ja hän saavutti monia merkittäviä sijoituksia Mongraalin ja Mitr0:n kanssa. == Lähteet == Luokka:Brittiläiset elektronisen urheilun ammattilaiset Luokka:Vuonna 2004 syntyneet Luokka:Elävät henkilöt
Kirjallisuusvuosi 1754

Kirjallisuusvuosi 1754 käsittelee vuoden 1754 tärkeitä kirjallisuuden tapahtumia, uutisia ja julkistuksia. == Tapahtumia == * Columbian yliopisto perustettiin New Yorkissa Ison-Britannian kuninkaan Yrjö II:n myöntämällä erioikeudella. == Julkaisuja == * Charles Bonnet - Essai de psychologie * Thomas Chippendale - The Gentleman and Cabinet Maker's Director * Jane Collier & Sarah Fielding - The Cry: A New Dramatic Fable * David Hume - The History of England (volume 1) * Sarah Scott - Agreeable Ugliness * Sarah Scott - A Journey Through Every Stage of Life 1754 Luokka:1754
Mirha (kumihartsi)

Mirha, myös mirhami tai myrha, on kumihartsia, jota valutetaan joidenkin mirhapuiden, kuten afrikanmirhapuun kuoren halkeamista. Sen väri vaihtelee keltaisesta tummanruskeaan. Mirhapuu tuottaa vuodessa noin neljä kilogrammaa kumihartsia. Nimitys tulee arabian kielen sanasta murr, joka tarkoittaa kitkerää ja viittaa aineen makuun. ==Käyttö== Mirhasta lähtee miellyttävä tuoksu, kun sitä lämmitetään. Sen vuoksi sitä on jo vuosituhansien ajan käytetty hajusteena ja suitsukkeena. Mirhaan on poltettaessa usein lisätty muitakin hajusteita. Mirhaa on käytetty myös ruumiiden palsamointiin, kaunistumiseen, haavojen hoitoon sekä viiniin liuotettuna kipulääkkeenä. Mirhalla on antibakteerisia ominaisuuksia, ja se tappaa muun muassa borrelia- bakteereita. Mirhan on myös tutkimuksissa havaittu lievittävän turvotusta ja kipua sekä trikomoniaasi-sukupuolitautia. ==Historia== Mirha oli Arabiassa ja muualla Lähi-idässä yhtä arvostettua ja kallista kuin olibaanihartsi eli frankinsensi. Siinä kun läpinäkyvä ja kevyt frankinsensi edusti maskuliinisuutta ja taivaan henkiä, tiheämpi ja läpinäkymätön mirha edusti feminiinisyyttä sekä maan henkeä ja maan aistikkuutta. Mirhaa pidettiin muinaisen jumalattaren pihkana sekä initiaationa naispuoliseen jumaluuteen ja tämän energiaan. Muinaiset egyptiläiset uskoivat mirhan polttamisen antavan naisille aistillisen mielialan. Israelissa morsiamet voitelivat ihonsa mirhasta tehdyllä öljyllä vuoden ajan ennen häitä. Heprealaisille mirha ei ollut aivan yhtä tärkeää kuin frankinsensi, vaikka se mainitaankin heprealaisessa Raamatussa yhtä usein. Mirhapuun kaarnasta saatu stakte oli arvokkaampaa kuin kumihartsi. Sitä käytettiin kuningas Salomon aikoina temppelin pyhissä rituaaleissa. Uuden testamentin Matteuksen evankeliumissa mirha mainitaan yhtenä itämaan tietäjien vastasyntyneelle Jeesukselle tuomista lahjoista. He toivat Jeesus-lapselle tiettävästi staktea eivätkä kumihartsia. Jeesus sai myös mirhalla maustettua viiniä kipulääkkeeksi ennen kuolemaansa, kuten oli tapana. ==Lähteet== Luokka:Hartsit
Honlei

Honlei on kiinalainen mopovalmistaja. Honlein suosituin mopo on Honlei monkey, jonka valmistus on lopetettu muutama vuosi sitten. (Honlei monkey on Japanilaisen Honda monkeyn kopio) Luokka:Mopot Luokka:Kiinalaiset teollisuusyritykset
Afrikan tähden ritarikunta (Belgia)

Afrikan tähden ritarikunta (, ) oli belgialainen ritarikunta. Se perustettiin 30. joulukuuta 1888 ja alkujaan se oli Kongon vapaavaltion ritarikunta, mutta vuonna 1908 se otettiin osaksi Belgian ritarikuntajärjestelmää. Sitä myönnettiin tunnustuksena Kongon, tai ylipäänsä Afrikan, hyväksi tehdyistä ansioista lähinnä virkamiehille, piispoille ja toimitusjohtajille. Ritarikunta lakkautettiin Kongon demokraattisen tasavallan itsenäistymisen myötä vuonna 1960. Belgialaisten kuningas oli ritarikunnan suurmestari. Kunniamerkkiä jaettiin viidessä luokassa ja kolmessa mitaliluokassa: * suurristi * suurupseeri * komentaja * upseeri * ritari * kultamitali * hopeamitali * pronssimitali == Lähteet == Luokka:Belgialaiset ritarikunnat
Peter Birch-Reichenwald

Peter Birch-Reichenwald (29. marraskuuta 1843 Kristiania – 2. heinäkuuta 1898) oli norjalainen juristi ja Høyren poliitikko. Hän istui suurkäräjillä vuosina 1892–1894 ja toimi Norjan työministerinä 1889–1891 sekä sisäministerinä 1894–1895. Birch-Reichenwald oli Oslon pormestari vuonna 1889. ==Lähteet== ==Aiheesta muualla== Luokka:Norjan työministerit Luokka:Norjalaiset juristit Luokka:Oslon pormestarit Luokka:Vuonna 1843 syntyneet Luokka:Vuonna 1898 kuolleet
Leijonan kuninkaallinen ritarikunta

Leijonan kuninkaallinen ritarikunta (, ) oli belgialainen ritarikunta. Se perustettiin 9. huhtikuuta 1891 kuningas Leopold II:n käskystä. Sitä myönnettiin tunnustuksena sellaisista ansioista Kongossa tai sen ulkopuolella, joiden ei kuitenkaan katsota olevan Afrikan tähden ritarikunnan arvoisia. Ritarikunta lakkautettiin vuonna 1962, kaksi vuotta Kongon demokraattisen tasavallan itsenäisyysjulistuksen jälkeen. Belgialaisten kuningas oli ritarikunnan suurmestari. Kunnianosoitusta jaettiin viidessä luokassa sekä kolmessa mitaliluokassa: * suurristi * suurupseeri * komentaja * upseeri * ritari * kultamitali * hopeamitali * pronssimitali == Lähteet == Luokka:Belgialaiset ritarikunnat
Arild Hermstad

Arild Hermstad (s. 15. lokakuuta 1966 Bergen) on norjalainen vihreä poliitikko ja puolueensa puheenjohtaja vuodesta 2022. Tätä ennen hän oli varapuheenjohtaja 2020–2022 ja toinen puolueen kahdesta puhehenkilöstä 2018–2020. Hermstad on opiskellut taloutta Norjan kauppakorkeakoulussa sekä maantiedettä Bergenin yliopistossa. ==Lähteet== ==Aiheesta muualla== Luokka:Norjalaisten puolueiden puheenjohtajat Luokka:Norjalaiset vihreät poliitikot Luokka:Vuonna 1966 syntyneet Luokka:Elävät henkilöt
Maailmankisat 1985

19\. Maailmankisat järjestettiin vuonna 1985 Helsingissä 4. heinäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Yleisömäärä oli yksipäiväisissä kisoissa lähes 20 000 katsojaa. Laji Kultaa Kultaa Hopeaa Hopeaa Pronssia Pronssia 200 m Mike Franks 20,78 Leandro Penalver 21,03 Marty Krulee 21,04 400 m Mike Franks 45,35 Mark Rowe 45,77 Ray Armstead 45,88 800 m Edwin Koech 1.46,97 Marco Mayr 1.47,09 Petre Drăgoescu 1.47,21 1 000 m Dub Byers 2.20,37 Han Kulker 2.20,52 Niklas Rehula 2.22,05 1 500 m Omar Khalifa 3.38,02 Pierre Deleze 3.38,03 Abderrahmane Morceli 3.39,52 5 000 m Doug Padilla 13.15,44 Markus Ryffel Sydney Maree 110 m aidat Mark McKoy 13,53 Sam Turner 13,58 Arto Bryggare 13,65 400 m aidat Ahmed Hamada 50,58 David Patrick 50,88 Reijo Kukkonen 52,53 Korkeushyppy Patrik Sjöberg 2,30 m Jerome Carter 2,30 m Seiväshyppy Aleksandr Krupski 5,60 m Atanas Tarev 5,60 m Kimmo Pallonen 5,40 m Kolmiloikka Willie Banks 17,44 m Jacek Pastusinski 16,73 m Zdzisław Hoffmann 16,71 m Keihäänheitto David Ottley 88,34 m Tom Petranoff 86,48 m == Naiset == Laji Kultaa Kultaa Hopeaa Hopeaa Pronssia Pronssia 400 m Tiina Pakkala 55,08 Arja Viljanmaa 55,30 Ruth Waithera 55,69 800 m Doina Melinte 1.59,40 Jarmila Kratochvílová 1.59,53 Ella Kovacs 1.59,88 5 000 m Maricica Puică 15.06,04 Aurora Cunha 15.06,96 Cathy Branta 15.07,56 Kilpailussa kahdeksanneksi sijoittunut Päivi Tikkanen teki Suomen ennätyksen ajalla 15.38,92. 400 m aidat Genowefa Blaszak 55,29 Judy Brown-King 56,49 Tuija Helander 56,96 Korkeushyppy Stefka Kostadinova 1,96 m Louis Ritter 1,93 m Debbie Brill 1,93 m Pituushyppy Galina Tšistjakova 7,00 m Nadine Fourcade 6,41 m Arja Jussila 6,09 m Kuulantyöntö Natalja Lisovskaja 20,63 m Judy Oakes 17,56 m Sonja Vasickova 17,38 m Keihäänheitto María Colón 65,16 m Dulce García 64,34 m Tiina Lillak 64,00 m Kisojen parhaalle urheilijalle jaettava Timo Sarpanevan suunnitteleman kiertopalkinnon sai kolmiloikkaaja Yhdysvaltain Willie Banks. ==Lähteet== * Luokka:Vuoden 1985 yleisurheilu 80
LK-99

LK-99 (Lee-Kim-1999) on väitetty normaalipaineen ja huoneenlämpötilan suprajohde. Materiaalin keksi ja valmisti ensimmäisenä eteläkorealainen tutkijaryhmä, johon kuuluvat muun muassa Sukbae Lee ja Ji-Hoon Kim Korean yliopistosta. Ryhmän mukaan aine toimii suprajohteena alle 400 K (127 °C) lämpötilassa. Aineen keksineet tutkijat jakoivat videon, jossa aineesta valmistettu kappale näytti osittain leijuvan magneetin päällä. Suprajohtimien läheisyydessä voidaan havaita leijumista Meissnerin ilmiön vuoksi. Toisen tutkijaryhmän mukaan LK-99:n leijumisen selittää kuitenkin arkinen ferromagnetismi eikä Meissnerin ilmiöhttps://arxiv.org/abs/2308.03110. Marylandin yliopiston Condensed Matter Theory Centerin (CMTC) mukaan LK-99 ei ole suprajohtavaa huoneen lämpötilassa eikä alhaisissa lämpötiloissa vaan se on korkean vastuksen materiaalia. Tutkijaryhmän jäsenet ovat sanoneet, että materiaali on itseasiassa eriste eikä johde. LK-99 sisältää lyijyä, kuparia, fosforia ja happea. == Huomio == Julkaisu sai paljon huomiota tiedemaailmassa ja herätti skeptisyyttä väitteiden merkittävyyden vuoksi. Ryhmän artikkelia ei ole vielä vertaisarvioitu. Itsenäiset tutkijaryhmät pyrkivät toistamaan korealaisen ryhmän työtä. Aihe herätti huomiota, koska se olisi ollut tieteellinen sensaatio. Huoneenlämpötilan ja normaalipaineen suprajohteella olisi suuri vaikutus elektroniikan ja sähkönsiirron energiakustannuksiin. Sähkön lämpöhäviöt vähenisivät. == Replikaatioyritykset == Itsenäiset ryhmät ovat aloittaneet yritykset toistaa ryhmän tuloksia. Kiinalainen ryhmä Huazhongin tiede- ja teknologiayliopistossa raportoi valmistaneensa pieniä hiutaleita, jotka osoittivat diamagneettista levitointia. Ryhmä Kiinan Southeast Universitystä väittää onnistuneensa LK-99:n syntetisoinnissa ja mitanneensa suprajohtavuutta 110 Kelvin-asteen lämpötilaan asti. == Lähteet == Luokka:Suprajohtavuus
Sainte-Engrâce

Sainte-Engrâce on kunta Lounais-Ranskassa Pyrénées-Atlantiquesin departementissa Uuden-Akvitanian alueella. Se sijaitsee noin 41 kilometriä Oloron-Sainte-Marien kaupungista lounaaseen. Navarralainen Leiren luostari perusti Santa Grazin kirkon vuonna 1085. Kirkko on nimetty nuoren portugalilaisen aatelisnaisen mukaan, joka pakeni tänne vainolta. Luostarista tuli tärkeä etappi pyhiinvaeltajille matkalla Santiago de Compostelaan, koska siellä oli myös sairaala. Kirkko on tyyliltään romaaninen ja se kätkee sisäänsä harvinaista arkkitehtuuria. Sainte-Engrâcen kylä on metsien, sammaleisten kukkuloiden ja niittyjen ympäröimä. Matkailu onkin maatalouden lisäksi kuntalaisille tärkeä elinkeino. Kunnan luontokohteisiin kuuluu Gorges de Kakuetta, eli Kakuettan rotko. Sen pohjalla kulkeva joki muodostaa turkoosin värisen järven ja yli 20 metriä korkean vesiputouksen. Vähän matkan päästä rotkosta on Grotte de La Verna, eli Vernan luola. Siellä on kooltaan yksi maailman suurimmista maanalaisista ”huoneista”, jonka halkaisija on 245 metriä ja korkeus 194 metriä. Tiedosto:Eglise de Sainte-Engrace (XIe_s.).jpg|Santa Grazin kirkko Tiedosto:FR64 Gorges de Kakouetta29.JPG|Kakuettan rotko ==Lähteet== ==Aiheesta muualla== Luokka:Pyrénées-Atlantiquesin kunnat
August Friedrich Schenck

August Friedrich Albrecht Schenck (23. huhtikuuta 1828 Glückstadt, Tanska – 1. tammikuuta 1901 Écouen, Ranska)August Friedrich Albrecht Schenck, RKD, viitattu 3.8.2023. oli tanskalaissyntyinen taidemaalari, joka teki suurimman osan urastaan Pariisissa. Hänet muistetaan eläimiä ja etenkin lampaita esittävistä maalauksistaan.August Friedrich Schenck, National Gallery of Victoria, viitattu 3.8.2023. == Elämä ja ura == Schenck opiskeli École des Beaux-Arts -taidekoulussa Pariisissa. Hänen todennäköisesti tunnetuin teoksensa on öljyvärimaalaus Angoisse eli "tuska", joka esittää kärsivää uuhta kuolleen karitsansa ruumiin äärellä korppien keskellä. Tämä maalaus on nykyään näytteillä National Gallery of Victoria -taidemuseossa Melbournessa.Nicola Dowse: The story behind the NGV’s ‘sad sheep painting’ and its mysterious artist, Time Out, 26.8.2021, viitattu 3.8.2023. == Jälkimaine == Schenck ei ole nykyään laajasti tunnettu taiteilija, ja asiantuntijat ovat usein kritisoineet hänen maalauksiaan sentimentaalisuudesta. Angoisse kuuluu kuitenkin edelleen NGV-museon suosituimpiin taideteoksiin. == Lähteet == Luokka:Tanskalaiset taidemaalarit Luokka:Vuonna 1828 syntyneet Luokka:Vuonna 1901 kuolleet
Kirsikkaluomi

Kirsikkaluomi on hyvänlaatuinen hiussuonimuutos, joka näkyy iholla tyypillisesti kirkkaanpunaisena, hieman koholla olevana ja muutaman millimetrin suuruisena.Anna Hannuksela-Svahn, Punaiset luomet ja kasvaimet ihossa Terveyskirjasto 16.2.2022, viitattu 3.8.2023 Kasvaintyypiltään kirsikkaluomi on papulaarinen angiooma. Sitä on kutsuttu myös Campbell de Morganin läikäksi.Amanda Oakley, Cherry angioma DermNet NZ, viitattu 3.8.2023 Kirsikkaluomia on todettu esiintyvän noin viidellä prosentilla ihmisistä jo nuoruusiässä. Yleisyys alkaa selvästi kasvaa noin 40 ikävuodesta lähtien, ja yli 75-vuotiaista jopa 75 %:lla arvioidaan olevan kirsikkaluomia. Usein kirsikkaluomeen liittyy missense-mutaatio geenissä GNAQ tai GNA11. Kirsikkaluomi on kiinteä ja kivuton. Se voi ilmaantua mihin tahansa iholle, mutta on harvinainen käsissä, jaloissa ja limakalvoilla. Usein kirsikkaluomia on useita samanaikaisesti. Yleensä kirsikkaluomi on helposti tunnistettavissa ulkonäöstä eikä vaadi tarkempia tutkimuksia. Jos diagnoosi jää epävarmaksi, saatetaan muutoksesta ottaa koepala. Kirsikkaluomi on vaaraton eikä vaadi hoitoa. Joissain tapauksissa se voidaan tarvittaessa poistaa pahanlaatuisen kasvaimen poissulkemiseksi. Jos toivotaan poistoa kosmeettisista syistä, huippukylmähoito, radiofrekvenssihoito ja laserhoito ovat mahdollisia. == Lähteet == Luokka:Kasvaimet Luokka:Ihotaudit
Hämähäkkiluomi

Hämähäkkiluomi on yleinen ihomuutos, angiooma.Anna Hannuksela-Svahn, Punaiset luomet ja kasvaimet ihossa Terveyskirjasto 16.2.2022, viitattu 3.8.2023Spider Angioma Cleveland Clinic, viitattu 3.8.2023 Siinä on pienestä valtimosta koostuva kirkkaanpunainen keskus, josta lähtee punaisina juovina näkyviä laajentuneita hiusverisuonia. Nämä juovat muistuttavat hämähäkin jalkoja. Hämähäkkiluomen haitta on kosmeettinen ja poistuu yleensä ajan mittaan itsestään, vaikka uusiutuminen on yleistä. Jos hämähäkkiluomia on paljon, taustalla voi kuitenkin olla muu sairaus. Vähintään yksi hämähäkkiluomi on lähes 38 %:lla terveistä lapsista ja lähes 60 %:lla raskaana olevista. Hämähäkkiluomille näyttää altistavan estrogeenin suuri määrä kehossa. Ne ovatkin yleisempiä naisilla, erityisesti raskaina olevilla ja ehkäisypillerien käyttäjillä. Keskimääräistä yleisempiä hämähäkkiluomet ovat myös lapsilla, nuorilla, aliravituilla, hepatiittipotilailla, kirrootikoilla ja nivelreumasta tai tyreotoksikoosista kärsivillä. Jos hämähäkkiluomia on yli kolme, taustalla voi olla hoitoa vaativa sairaus. Hämähäkkiluomi on kivuton muutos ja voi ilmetä missä tahansa iholla. Yleensä se ei vaadi hoitoa. Hämähäkkiluomen keskus kuitenkin voidaan poistaa sähköneulalla tai verisuonilaserilla polttamalla tai nestetypellä jäädyttämällä. == Lähteet == Luokka:Kasvaimet Luokka:Ihotaudit
Spitzin luomi

Spitzin luomi on melko harvinainen hyvänlaatuinen ihon kasvain, joka koostuu melanosyyteistä.K. Spitz, M. Piliang, E. Mostow, Sophie Spitz: A woman ahead of her time National Library of Medicine 11.3.2019, viitattu 3.8.2023Vanessa Ngan, Spitz naevus DermNet NZ 2003, viitattu 3.8.2023 Se poistetaan usein tutkittavaksi, koska voi muistuttaa melanoomaa. Spitzin luomi voi esiintyä missä tahansa iässä, mutta on yleisin lapsuusiässä. 70 prosenttia tapauksista ilmeneekin kahdenkymmenen ensimmäisen elinvuoden aikana. Keski-ikäisillä Spitzin luomi on hyvin harvinainen.Anna Hannuksela-Svahn, Punaiset luomet ja kasvaimet ihossa Terveyskirjasto 16.2.2022, viitattu 3.8.2023 Harvinaisissa tapauksissa Spitzin luomi on esiintynyt synnynnäisenä. Tyypillisesti Spitzin luomi on keskikasvojen alueella, mutta se voi kehittyä myös muualle päähän, kaulalle tai alaraajoihin. Klassisessa muodossaan Spitzin luomi on kuvunmuotoinen punainen tai punertavanruskea papula. Joskus Spitzin luomi on pigmentoitunut, jolloin se voi olla keltaruskea tai ruskea papula tai nodula. Spitzin luomiin kuuluvat myös niin kutsutut Reedin pigmentoituneet sukkulasolukasvaimet, jotka ovat sinertäviä tai mustia papuloita. Yleensä Spitzin luomi on yksittäinen ja läpimitaltaan alle kuuden millimetrin suuruinen. Sen koko voi kuitenkin vaihdella millimetreistä jopa kahteen senttimetriin, ja joskus Spitzin luomia on samalla potilaalla useampi. Spitzin luomelle tyypillistä on nopea kasvu kuukausien ajan, minkä jälkeen se voi pysyä samanlaisena vuosien ajan. Muutos voi myöhemmin hävitä spontaanisti. Joskus esiintyy epätyypillisiä Spitzin luomia eli spitzoidiluomia. Niiden taustalla ovat mutaatio ja ihon mosaikismi. Epätyypillinen Spitzin luomi voi olla rakenteeltaan epäsymmetrinen. Spitzin luomen syy on tuntematon, mutta vaalea iho lisää sen riskiä. Lapsilla Spitzin luomen kehitystä voidaan seurata, mutta isommilla lapsilla ja aikuisilla se yleensä poistetaan näytteenottoa varten. Samoin tehdään, jos Spitzin luomella on epäyhtenäinen rakenne. Epätyypillinen spitzoidiluomi voi olla histologisesti vaikeasti erotettavissa spitzoidisesta melanoomasta. Spitzin luomi on nimetty Sophie Spitzin mukaan. == Lähteet == Luokka:Ihotaudit Luokka:Kasvaimet
Huulikohju

Huulikohju on verisuonilaajentumasta johtuva hyvänlaatuinen, tummansininen muutosAnna Hannuksela-Svahn, Punaiset luomet ja kasvaimet ihossa Terveyskirjasto 16.2.2022, viitattu 3.8.2023, joka yleensä esiintyy alahuulessa. Muutos on pehmeä ja yleensä läpimitaltaan 0,2–1 senttimetrin suuruinen. Tyypiltään huulikohju on papula tai makula.Venous lake DermNet NZ, viitattu 3.8.2023 Huulikohjun syytä ei tunneta. Se ilmenee tavallisimmin keski-ikäisellä tai tätä vanhemmalla henkilöllä. Yleensä huulikohju on helposti todettavissa ulkonäkönsä perusteella. Vastaava muutos voi harvemmin esiintyä myös korvanipukassa, muualla kasvojen alueella, kaulalla tai ylävartalolla. Huulikohju on harmiton eikä välttämättä vaadi hoitotoimenpiteitä. Se kuitenkin reagoi hyvin jäädytyshoitoon.Raimo Suhonen, Ihon jäädytyshoito Duodecim 2005, viitattu 3.8.2023 == Lähteet == Luokka:Kasvaimet
Hamsterit (täsmennyssivu)

Hamsterit voi tarkoittaa seuraavia: * hamsterit, jyrsijäalaheimo (Cricetinae) * Hamsterit, Veikko Huovisen vuonna 1957 ilmestynyt romaani * Hamsterit, vuonna 1982 valmistunut suomalainen televisiosarja * Hamsterit, vuonna 2023 valmistunut suomalainen elokuva.
Angiokeratooma

Angiokeratooma on pieni hyvänlaatuinen hiussuonimuutos, missä tahansa iholla ilmenevä hyperkeratoottinen papula.Angiokeratoma DermNet NZ, viitattu 3.8.2023Anna Hannuksela-Svahn, Punaiset luomet ja kasvaimet ihossa Terveyskirjasto 16.2.2022, viitattu 3.8.2023 Se on musta, punaisenmusta tai sinipunainen ja karheapintainen. Angiokeratooma on harvoin läpimitaltaan yli viiden millimetrin suuruinen. Angiokeratoomia esiintyy niin lapsilla kuin aikuisillakin. Miespuolisella angiokeratooma on usein kivespussin alueella. Yleensä angiokeratooma on todettavissa ulkonäön perusteella, mutta diagnoosi voidaan varmistaa dermoskopialla ja koepalan ottamisella. Angiokeratooma saattaa muistuttaa melanoomaa. Se saatetaankin poistaa melanooman poissulkemiseksi, vaikka angiokeratooma itsessään on harmiton. Se voidaan poistaa myös kosmeettisista syistä jäädytyshoidolla, verisuonilaserilla tai polttamalla. Mahdollisia angiokeratooman komplikaatioita ovat verenvuoto ja veritulppa. == Angiokeratoomatyyppejä == Angiokeratoomasta tunnetaan useita tyyppejä: * Satunnainen angiokeratooma on yleinen ja iän myötä yleistyvä. Se voi esiintyä missä tahansa iholla ja joskus limakalvoilla. * Fordycen angiokeratooma on yleinen ja iän myötä yleistyvä, mutta yleisempi miehillä. Se voi esiintyä kivespussissa tai vulvassa. * Mibellin angiokeratooma on harvinainen lapsuusiän hiussuonimuutos, joka ilmaantuu raajojen alueelle tai rintaan. * Angiokeratoma circumscriptum on harvinainen syntymämerkki, joka ilmenee useammin naispuolisilla. * Lasten akraalinen pseudolymfotaattinen angiokeratooma (APACHE) on harvinainen. * Peniksen angiokeratooma liittyy 20 %:ssa tapauksista kivespussin angiokeratoomaan. Fabryn taudissa angiokeratoomia esiintyy paljon. Angiokeratooma voi kehittyä harvinaisissa tapauksissa enoksapariinin sivuvaikutuksena. Angiokeratoomien kehittymistä voi liittyä myös joihinkin hyvin harvinaisiin geneettisiin oireyhtymiin, kuten galaktosialidoosiinJohanna Rintahaka, Galaktosialidoosi Tukiliitto 18.10.2022, viitattu 3.8.2023 tai Schindlerin tautiin.Schindler disease MedlinePlus Genetics, viitattu 3.8.2023 == Lähteet == Luokka:Ihotaudit Luokka:Kasvaimet
Helsingin ratsupoliisi

Helsingin ratsupoliisi on Suomen ainoa ratsupoliisi, joka on perustettu vuonna 1882. Poliisihevosten kotitalli sijaitsee Helsingin Ruskeasuolla. Ratsupoliisi on osa Helsingin poliisilaitosta. Nykyisin tallissa on kymmenen ratsua ja yhdeksän ratsupoliisina toimivaa konstaapelia. Helsingin ratsupoliisin käyttämästä kymmenestä hevosesta kaksi oli 2012 suomenhevosia, tosin rotua pidetään käyttöön pienehkönä. == Lähteet == == Aiheesta muualla == * Poliisi.fi – Poliisihevoset * Helsingin Ratsupoliisi Facebook * helsinginratsupoliisi Instagram Luokka:Suomen poliisitoimi
Kesakkoluomi

Kesakkoluomi on synnynnäinen ihomuutos. Yleensä se muistuttaa vauvoilla maitokahviläiskää.Epidermal naevus syndromes DermNet NZ, viitattu 3.8.2023 Vaaleanruskealle alueelle kuitenkin kehittyy tummia tai mustia kesakon kaltaisia täpliäKristiina Airola, Värilliset luomet (pigmenttiluomet) Terveyskirjasto 22.8.2022, viitattu 3.8.2023 tai papuloita. Kesakkoluomi voi olla pieni, mutta on enimmillään jopa kämmenen kokoinen. Yleensä se sijaitsee vartalolla ja korostuu ensimmäisten elinvuosien mittaan. Yleensä kesakkoluomea ei tarvitse poistaa, mutta sillä saattaa olla vähän tavallista luomea suurempi riski muuttua pahanlaatuiseksi. Kesakkoluomi voi joissain tapauksissa liittyä phakomatosis pigmentokeratotica -ihosairauteen. == Lähteet == Luokka:Ihotaudit Luokka:Kasvaimet
Fløibanen

pienoiskuva|200px|Fløibanenin Rødhette-vaunu Fløibanen on Bergenissä sijaitseva vuonna 1918 avattu funikulaari. Se kuljettaa matkustajia kaupungin keskustan ja Fløyfjellet-vuoren näköalapaikan välillä. Radan pituus on 850 metriä, korkeusero 302 metriä ja raideleveys 1000 millimetriä. Välipysäkkejä on kolme. Nykyisin liikennöivien kahden vaunun nimet ovat Blåmann (sininen) ja Rødhette (punainen, nimi tarkoittaa Punahilkkaa). Fløibanen on yksi Bergenin tunnetuimmista nähtävyyksistä. Vuonna 2021 sillä tehtiin noin kaksi miljoonaa matkaa. ==Kuvia== Bergen-FloiBanen.jpg|Vanhanmallinen vaunu vuonna 1999. Fløibanen Talstation.jpg|Funikulaarin ala-asema. Floeibanen-2021.jpg|Yläasema ja Fløyenin näköalatasanne. ==Lähteet== ==Aiheesta muualla== * Fløyen.no Luokka:Funikulaarit Luokka:Bergenin liikenne
Jens Kielland

Jens Zetlitz Monrad Kielland (29. heinäkuuta 1866 Stavanger – 8. elokuuta 1926 Oslo) oli norjalainen arkkitehti ja Norjan teknillisen korkeakoulun arkkitehtuurin professori. Hän oli Alexander Kiellandin veljenpoika. Kiellandin tunnetuimpia töitä ovat kuninkaallinen residenssi Gamlehaugen ja Bergenin rautatieasema. Ne edustavat kansallisromanttista suuntausta. ==Kuvia== Gamlehaugen in Bergen.jpg|Gamlehaugen (1901) Bergen Railway Station facade2.jpg|Bergenin rautatieasema (1913) Alesund - Storgata 23 - 2.jpg|Kiellandin suunnittelema kerrostalo Ålesundissa, joka tunnetaan jugend- kaupunkina. ==Lähteet== ==Aiheesta muualla== Luokka:Norjalaiset arkkitehdit Luokka:Norjalaiset professorit Luokka:Vuonna 1866 syntyneet Luokka:Vuonna 1926 kuolleet
Pyhän Paavalin kirkko (Bergen)

Pyhän Paavalin kirkko (norj. St. Paul kirke) on Bergenissä Christies gaten ja Nygårgsgaten risteyksessä sijaitseva katolinen kirkko. Se valmistui vuonna 1876. Suunnittelijana oli kreivi Mella italialaisesta Vercellin kaupungista. ==Lähteet== ==Aiheesta muualla== Luokka:Bergenin kirkot Luokka:Norjan kivikirkot Luokka:Katolinen kirkko Norjassa
Dmytro Bahali

Dmytro Ivanovytš Bahali, (; ; 7. marraskuuta 1857 Kiova – 9. helmikuuta 1932 Harkova, Ukrainan SNT) oli ukrainalainen historioitsija, vuodesta 1919 Ukrainan tiedeakatemian täysjäsen, vuodesta 1887 Harkovan yliopiston professori ja rehtori 1906–1910. Virka-arvoltaan hän oli todellinen valtioneuvos. Hänellä oli merkittävä osuus yliopiston ja sen Ukrainaa koskevan tutkimuksen sisällön kehittämisessä. Bahali edusti yliopistoja Venäjän valtakunnanneuvostossa 1906 ja 1910–1914. Hän lukeutui Perustuslaillisdemokraattiseen puolueeseen. Hän osallistui Sloboda-Ukrainassa yhteiskunnallisiin toimiin ja johti Harkovan kaupunginvaltuustoa 1914–1917. Hän edisti Harkovan kunnallisen kirjaston ja Harkovan kirjallisuusseuran perustamista ja toimi monissa muissa yhteiskunnallisissa ja tieteellisissä tehtävissä. Bahalin yli 200 teoksesta merkittävimpiä ovat Sloboda-Ukrainaa, Vasemman rannan Ukrainaa ja Etelä-Ukrainaa käsittelevät teokset. ==Lähteet== ==Aiheesta muualla== Luokka:Ukrainalaiset historioitsijat Luokka:Ukrainalaiset professorit Luokka:Rehtorit Luokka:Venäjän valtakunnanneuvoston jäsenet Luokka:Perustuslaillisdemokraattisen puolueen poliitikot Luokka:Vuonna 1857 syntyneet Luokka:Vuonna 1932 kuolleet
Norjan geologia

Norjan geologia käsittää Norjan geologiaan, kuten kallioperään, maaperään ja niistä löytyviin luonnonvaroihin liittyviä seikkoja. == Kallioperä == Norjan vanhin kallioperä on Lofoottien alueella, missä on 2 miljardia vuotta sitten syntyneitä syväkivilajeja, kuten graniittia ja syeniittiä. Noin 1650 miljoonaa vuotta sitten Norjan läntiseen osaan muodostui gneissialue. Noin 1050-920 miljoonaa vuotta sitten tapahtui Svekonorjalainen orogenia, joka vaikutti laajaan eteläisen Norjan kallioperän alueeseen. Tällöin tapahtui subduktio, jonka jäljiltä kallioperässä on rautamagmaattisia kivilajeja. Sen myöhäisemmässä vaiheessa, 1200-850 miljoonaa vuotta sitten orogeninen vaikutus sijoittui enimmäkseen pohjoisesta etelään suuntautuneeseen vyöhykkeeseen, joka ulottui Oslon alueelta Göteborgin alueelle. Noin 420 miljoonaa vuotta sitten syntyivät Kaledonidit, kun muinaiset mantereet Baltica, Avalonia ja Laurentia törmäsivät ja yhtyivät toisiinsa. Kaledonien vuoristo ulottui aikoinaan nykyisen Skandinavian niemimaan ja Itä-Grönlannin alueelta nykyisten Skotlannin, Irlannin ja Pohjois-Amerikan alueelle. Nykyiset Skandit ovat osa siitä, mitä Kaledonidit olivat. Jurakaudella eteläisen Norjan alueella oli sedimenttikerrostumia, joita on säilynyt Stavangerin ja Bergenin murtovyöhykkeessä. Hardangeviddan ylätasanko syntyi Mioseenikaudella joen kulutuksen seurauksena. Nykyisin Hardangeviddan seudulla on useita vuonoja ja laaksoja. Ylätasangon seudulla sijaitsee muun muassa Norjan toiseksi suurin vuono Hardangerfjorden. == Kaivannaiset == Norja on maailman johtavien öljyntuottajien joukossa. Ensimmäiset öljykentät löydettiin Ekofiskin alueelta 1969. Öljyntuotanto oli huipussaan 2001. Maakaasua on tuotettu lisääntyvässä määrin vuodesta 1993. Trollin kaasukenttä Bergenin edustalla on maailman suurimpia merenalaisia maakaasukenttiä. Huippuvuorilla on kivihiilikaivos. Norja on suunnitellut kaivosteollisuuden kehittämistä 2000-luvulla. Raudan ja nikkelin tuotanto on jäänyt aiemmin kaasu- ja öljyteollisuuden varjoon. Malmivaroissa on myös kultaa, hopeaa, kuparia ja sinkkiä. Aiemmin merkittävä magnesiumintuotanto ei ole nykyisin kannattavaa. Euroopan suurin titaanimalmiesiintymä on Lounais-Norjassa. Norjassa louhitaan myös oliviinia ja muita teollisuusmineraaleja. Norjan länsirannikolla Aheimissa on maailman suurin hyödynnetty oliviiniesiintymä. Sitä käytetään perinteisesti metalliteollisuudessa, mutta sille on kehitetty uuttta mahdollista käyttöä hiilidioksidin sidonnassa. == Lähteet == Luokka:Norjan maantiede Luokka:Alueellinen geologia
Nils Orénto

Nils Holgersson Orénto (10. huhtikuuta 1922 Tuusula – 2010) oli suomalainen puutarha-arkkitehti. Hän teki valtaosan urastaan Ruotsissa ja vaikutti myös Tapiolan puutarhakaupungin muotoutumiseen. == Ura == Orénto opiskeli arkkitehtuuria Teknillisessä korkeakoulussa ja suoritti puutarhateknikon tutkinnon 1940-luvulla. Hän opiskeli puutarha-arkkitehtuuria myös Landbohøjskolessa Kööpenhaminassa. Orénto työskenteli uransa alussa Puutarhataito Oy:ssä. Hän muutti Ruotsiin 1946 ja aloitti työt puutarha- arkkitehti Carl Blomqvistin palveluksessa. Oman suunnittelutoimistonsa, Nils H. Orénto Trädgårdsarkitekt FST:n, hän perusti Tukholmassa 1949. Toimisto sai sivukonttorin Helsingin seudulle 1950-luvulla. Orénto laati Tapiolan itäisen lähiön yleissuunnitelman 1953–1955. Hän suunnitteli muun muassa Otsolahden ympäristön muuttamisen luonnonpuistoksi. Hän palasi Ruotsiin 1955 ja suunnitteli asuinalueita 1950–1970-luvuilla. Hän suunnitteli myös sairaalaympäristöjä Pohjois-Afrikkaan, Lähi-Itään ja Vietnamiin. == Lähteet == Luokka:Ruotsinsuomalaiset henkilöt Luokka:Suomalaiset maisema-arkkitehdit Luokka:Vuonna 1922 syntyneet Luokka:Vuonna 2010 kuolleet
Toyota Celica Twin-Cam Turbo

Toyota Celica Twin-Cam Turbo (lyh. TCT) on Toyotan ralliauto, jota käytettiin B-ryhmän sääntöjen aikana vuosina 1983-1986. Autolla voitettiin muun muassa Safari-ralli ja Norsunluurannikon ralli. B-ryhmän sääntöjen mukaan autosta valmistettiin 200 kappaletta tiekäyttöön suunnattua homologaatiomallia sekä 20 kappaletta "evoluutiomallia" rallia varten Toyota Team Europen kanssa. Auto oli vielä takavetoinen kun kilpailijat toivat nelivetoisia malleja ralliin. Auton 2,1-litrainen TA64-moottori tuotti 380 hevosvoimaa. === WRC-voitot === Nro Kausi Osakilpailu Kuljettaja Kartanlukija Auto 1 1983 15. Norsunluurannikon ralli Björn Waldegård Hans Thorszelius Toyota Celica Twincam Turbo 2 1984 32. Safari-ralli Björn Waldegård Hans Thorszelius Toyota Celica Twincam Turbo 3 1985 33. Safari-ralli Juha Kankkunen Fred Gallagher Toyota Celica Twincam Turbo 4 1985 17. Norsunluurannikon ralli Juha Kankkunen Fred Gallagher Toyota Celica Twincam Turbo 5 1986 34. Safari-ralli Björn Waldegård Fred Gallagher Toyota Celica Twincam Turbo 6 1986 17. Norsunluurannikon ralli Björn Waldegård Fred Gallagher Toyota Celica Twincam Turbo == Lähteet == Celica Twin-Cam Turbo Luokka:B-ryhmän autot
Toyota GR Yaris Rally2

Toyota GR Yaris Rally2 on Toyota GR Yaris -malliin perustuva Rally2-luokan ralliauto. Autoa esiteltiin julkisesti ensimmäistä kertaa marraskuussa 2022 Japanissa Aichissa. Auton suunniteltiin tulevan rallikilpailuihin vuonna 2024. Aikeesta rakentaa auto WRC2- tai WRC3-sarjaan kerrottiin vuonna 2020. Rally2-autoja käytetään WRC2-sarjan lisäksi myös rallin EM-sarjassa ja kansallisissa mestaruussarjoissa. Autolla on ajettu vuonna 2023 Japanissa avoimessa luokassa, jossa voi ajaa kun autosta on dokumentaatiota ennen sen homologaatiota. Auto sai virallisen hyväksynnän FIA:lta 1. tammikuuta 2024. Jari-Matti Latvala kertoi lokakuussa 2023 tallin suunnittelevan ensimmäisten autojen olevan valmiina vuoden 2024 Monte Carlo -ralliin mennessä. Autoa käytettiin nolla-autona Rallye du Dévoluyn rallissa joulukuussa 2023 ja homologaation odotettiin valmistuvan vuoden 2024 ensimmäiseen päivään mennessä. Autoa pyritään valmistamaan neljä tai viisi kappaletta kuukaudessa. Kaikki autot ovat tarkoitettu asiakastalleille eikä tehdastallia ole suunnitteilla. Juho Hänninen on toiminut testikuljettajana auton kehityksessä. == Kilpailuhistoria == Ensimmäinen kilpailu uudella autolla oli Monte Carlo -rallissa tammikuussa 2024. Mikko Heikkilä voitti autolla Arctic Lapland Rally -kilpailun Rally2-kategoriassa helmikuussa 2024, joka oli uuden auton ensimmäinen voitto. Jan Solans voitti autolla WRC2-luokan kilpailun Portugalin rallissa. Sami Pajari ajoi autolla WRC2-luokan voittoon Sardinian rallissa ja Puolan rallissa. Georg Linnamäe voitti autolla rallin EM-sarjassa Viron rallin. == Muut versiot == Vuonna 2022 Toyota esitteli myös Ypresin rallissa Toyota GR Yaris H2 -autoa, joka käyttää vetyä polttoaineena. == Lähteet == == Aiheesta muualla == * Tulokset eWRC-sivustolla GR Yaris Rally2 Luokka:Rally2-autot
Precision Strike Missile

Precision Strike Missile (PrSM) on yhdysvaltalainen lyhyen kantaman ballistinen ohjus, jota kehitetään MGM-140 ATACMSin korvaajaksi. Se voidaan laukaista M142 HIMARS ja M270 MLRS -ajoneuvoista. == Kehitys == Lockheed Martinin Precision Strike Missile voitti ATACMSit korvaavan kilpailutuksen, joka oli alkanut vuonna 2016. Uudistuksina PrSM tulee lentämään nopeammin ja kauemmaksi sekä olemaan kooltaan pienempi, jolloin niitä mahtuu kaksi yhteen MLRS:n ja HIMARSin käyttämään ohjuskasettiin. Aluksi ohjus voi osua maalla paikallaan pysyviin kohteisiin, mutta myöhemmin mahdollisesti myös liikkuviin maalla ja merellä. 8\. joulukuuta 2023 Yhdysvaltain armeija kertoi saaneensa ensimmäiset ohjukset. == Lähteet == Luokka:Lyhyen matkan ballistiset ohjukset
Jeyporen evankelisluterilainen kirkko

Jeyporen evankelisluterilainen kirkko on luterilainen kirkkokunta Intiassa. Sillä on noin 150 000 jäsentä. Se on Luterilaisen maailmanliiton jäsen. == Lähteet == Luokka:Evankelis-luterilaiset kirkot Luokka:Luterilaisuus Intiassa
Michal Šimečka

Michal Šimečka (s. 10. toukokuuta 1984 Bratislava, Tšekkoslovakia) on slovakialainen europarlamentaarikko, Euroopan parlamentin varapuhemies sekä Progresívne Slovensko -puolueen puheenjohtaja ja Uudistuva Eurooppa -europarlamenttiryhmän varapuheenjohtaja. Ennen politiikkan uraansa Šimečka oli työskennellyt muun muassa toimittajana sekä yliopiston luennoitsijana. == Tausta ja yksityiselämä == 2000-luvun alussa Šimečka työskenteli ensin slovakialaisen SME päivälehden toimittajana, mistä hän siirtyi Financial Timesin toimittajaksi Prahaan vuonna 2004. Tämän jälkeen hän on toiminut poliittisten riskien analyytikkona Lontoossa, vierailevana luennoitsijana sekä Kaarlen, että Bratislavan yliopistossa sekä vanhempana tutkijana Prahan kansainvälisten suhteiden instituutissa. Šimečka on parisuhteessa Soňa-nimisen naisen kanssa. Parilla on yksi tytär. == Poliittinen ura == Šimečka aloitti poliittisen uransa vuonna 2011 kun hän toimi Euroopan parlamentin jäsenten ulkopoliittisena neuvonantajana. Hänet valittiin Euroopan parlamenttiin vuoden 2019 vaaleissa, jonka jälkeen hänet valittiin Uudistuva Eurooppa parlamenttiryhmän varapuheenjohtajaksi. Vuonna 2022 Šimečka valittiin yhdeksi parlamentin varapuhemiehistä. Kotimaassaan Slovakiassa hänet valittiin liberaalin Progresívne Slovensko -puolueensa puheenjohtajaksi toukokuussa 2022 kun Irena Bihariová oli ilmoittanut tehtävästä luopumisestaan. === Poliittiset mielipiteet === Šimečka on luonnehtinut itseään edistykselliseksi liberaaliksi. Hän kannattaa liberaalia demokratiaa sekä kaikille yhtäläisiä ihmisoikeuksia. Hän kannattaa vahvaa Euroopan unionia sekä pitää ilmastonmuutosta vastaan taistelemista tärkeänä. Slovakian ankariin huumelakeihin hän on toivonut lievennystä eriyisesti kannabiksen hallussapidon osalta. == Lähteet == == Aiheesta muualla == * Luokka:Slovakialaiset europarlamentaarikot Luokka:Vuonna 1984 syntyneet Luokka:Elävät henkilöt
Kirjallisuusvuosi 1753

Kirjallisuusvuosi 1753 käsittelee vuoden 1753 tärkeitä kirjallisuuden tapahtumia, uutisia ja julkistuksia. == Tapahtumia == * Ruotsi ja Suomi siirtyivät gregoriaaniseen kalenteriin 1. maaliskuuta 1753. Uusi kalenteri erotettiin merkinnällä n.s. eli "nya stilen". Kyseinen päivä oli 17. helmikuuta vanhassa kalenterissa eli "gamla stilen" (g.s.). * Vuosien 1752–1753 lehtisota Lontoossa: Kiistan keskiössä olivat kirjailija Henry Fielding ja tieteilijä John Hill. Kiistan osapuolet julkaisivat suuret määrät aiheeseen liittyviä kirjoituksia ja painatteita. Kiistan tarkka syy jäi epäselväksi, mutta se jakoi suuren osan Lontoon kirjoittajista joko Fieldingin tai Hillin kannattajiksi. * Voltaire muutti pois Preussin Fredrik Suuren hovista. * Myöhempi British Library (aluksi nimeltään Department of Printed Books) sai alkunsa, kun keräilijä Hans Sloane lahjoitti sille kirjojaan. == Julkaisuja == * Giacomo Casanova - La Moluccheide * Jane Collier - An Essay on the Art of Ingeniously Tormenting * David Hume - Essays and Treatises * Samuel Richardson - The History of Sir Charles Grandison * William Warburton - The Principles of Natural and Revealed Religion 1753 Luokka:1753
Kirjallisuusvuosi 1752

Kirjallisuusvuosi 1752 käsittelee vuoden 1752 tärkeitä kirjallisuuden tapahtumia, uutisia ja julkistuksia. == Tapahtumia == * Vuosien 1752–1753 lehtisota Lontoossa alkoi The Covent-Garden Journal -lehden mielipidekirjoituksista. Kiistan keskiössä olivat kirjailija Henry Fielding ja tieteilijä John Hill. Kiistan osapuolet julkaisivat suuret määrät aiheeseen liittyviä kirjoituksia ja painatteita. Kiistan tarkka syy jäi epäselväksi, mutta se jakoi suuren osan Lontoon kirjoittajista joko Fieldingin tai Hillin kannattajiksi. * Ensimmäiset Herculaneumin papyrukset vuodelta 79 jaa. löydettiin arkeologisissa kaivauksissa. == Julkaisuja == * George Ballard - Memoirs of Several Ladies of Great Britain Who Have Been Celebrated for their Writing or Skill in the Learned Languages, Arts, and Sciences * Johann Baudewin - Wanhembain ja lasten sieluin-pelastus, joca, sangen tarpellisexi ylösrakennuxexi saxan kielellä, muutamia wuosia ennen tätä, on cocohonpandu d. Joh. Baudewienildä, ja sitten ruotzin kielestä suomexi käätty Henric Achtmannilda, cappalaiselda Närpiösä ja Östermarkisa (suomennos) * Carlo Goldoni - Mirandolina * David Hume - Political Discourses (suom. Täydellisen valtion idea) * Diego de Torres Villarroel - Obras de Torres * Diego de Torres Villarroel - El ermitaño y Torres * Diego de Torres Villarroel - Conversaciones Physico-Médicas y Chímicas de la Piedra Filosofal * Voltaire - Micromégas (suom. Mikromegas, 2002) 1752 Luokka:1752
Peugeot 207 S2000

Peugeot 207 S2000 on Super 2000 -luokan ralliauto. Auton on kehittänyt Peugeot Sport, jonka teknisenä johtajana projektissa oli Bruno Famin ja projektijohtajana oli Bertrand Vallat. Autossa on kaksilitrainen moottori, joka tuottaa 280 hevosvoimaa tehoa. Autossa on kuusivaihteinen sekventiaalinen vaihteisto ja neliveto. Auton paino on . Auton ensiesiintyminen oli vuonna 2006 Rally Antibes Italiassa. Autolla voitettiin IRC-sarjan mestaruus kolmena peräkkäisenä vuotena 2007, 2008 ja 2009, sekä rallin EM-sarjan mestaruus vuonna 2008. Vuodelle 2011 autosta esiteltiin uusi evoluutiomalli. == Lähteet == == Aiheesta muualla == * Tulokset eWRC-sivustolla 207 S2000 Luokka:Super 2000 -autot
Luettelo maista, joissa saksa on virallinen kieli

Tämä on luettelo maista, joissa saksa on virallinen kieli. Se voi olla virallinen kieli koko maan tasolla tai vain osassa sitä. Lisäksi joissain maissa on saksankielisiä vähemmistöjä, ja sitä kautta saksa on tunnustettu vähemmistökieleksi. Saksa on myös yksi Euroopan unionin virallisista kielistä. Saksan kielellä on yhteenä 132,2 miljoonaa puhujaa, mikä tekee siitä maailman 12. suurimman kielen. == Saksa maan ainoa virallinen kieli == Maa Puhujia Lähde L1: 75 101 421 L2: 5 600 000 L1: 8 040 960 L2: 516 000 L1: 32 075 L2: 5200 == Saksa yksi maan virallisista kielistä == Maa Saksan puhujia Maan muut viralliset kielet Lähde 60,2 % koko väestöstä ranska, italia ja retoromaani 1 % koko väestöstä ranska ja hollanti 78 % koko väestöstä ranska ja luksemburgi == Saksa alueellisena virallisena kielenä == Alue Maa Saksan puhujia Lähde 350 000 Opolen voivodikunta Sleesian voivodikunta n. 50 000 == Lähteet == Luokka:Saksan kieli Saksan on virallinen kieli
Octopus (Gentle Giantin albumi)

Octopus on englantilaisen progressiivisen rockin yhtyeen Gentle Giantin vuonna 1972 julkaistu neljäs studioalbumi. Albumi on viimeinen, jolla yhtyeen perustajajäsen Phil Shulman oli mukana. == Kappaleet == Sanoitukset kirjoittaneet Derek ja Phil Shulman. A-puoli # # # # B-puoli # * # # # == Kokoonpano == * Kerry Minnear − piano, Hammond-urut, minimoog, sähköpiano, mellotroni, klavinetti, regal, vibrafoni, sello, taustalaulu, laulu kappaleissa "The Avent of Panurge", "Knots" ja "Think of Me with Kindness" * Derek Shulman − alttosaksofoni, laulu kappaleissa "The Avent of Panurge", "Raconteur Troubadour", "A Cry for Everyone", "Knots" ja "River" * Phil Shulman – trumpetti, tenorisaksofoni, baritonisaksofoni, mellofoni, taustalaulu, laulu kappaleissa "The Advent of Panurge", "Knots", "Dog's Life" ja "River" * Ray Shulman – bassokitara, viulu, alttoviulu, sähköviulu, akustinen kitara, lyömäsoittimet, taustalaulu, laulu kappaleessa "Knots" * Gary Green – sähkökitara, lyömäsoittimet * John Weathers – rummut, bongorummut, ksylofoni == Lähteet == Luokka:Gentle Giantin albumit Luokka:Vuoden 1972 albumit
Volodymyr Kosynskyi

Volodymyr Kosynskyi, ; (13. elokuuta 1864 Dorošivka, Hluh’ivin piiri, Tšernihivin kuvernementti – 5. marraskuuta 1938 Riika, Latvia) oli ukrainalainen taloustieteilijä. Kosynskyi valmistui 1901 Moskovan yliopistosta maisteriksi ja toimi taloustieteen professorina Riian polyteknillisessä oppilaitoksessa, Odessan yliopistossa 1905–1909, Kiovan polyteknillisessä oppilaitoksessa ja Kamjanets-Podilskyin Ukrainan valtionyliopistossa (nyk. Kamjanets-Podilskyin kansallinen yliopisto). Hän oli Kiovan Hromadan jäsen, ja 1917 hänet valittiin Venäjän perustuslaillisen demokraattisen puolueen (kadetit) edustajana keskusradaan. Marraskuussa 1918 hänet nimitettiin kolmanneksi työministeriksi hetmanihallitukseen, ja hänestä tuli vasta perustetun Ukrainan tiedeakatemian täysjäsen ja sen maatalousosaston johtaja. Hän asui vuodesta 1921 Varsovassa ja Prahassa ja sitten Riiassa. Hän oli maatalousalan johtavia tutkijoita Venäjällä. Vladimir Lenin suuntasi 1913 häntä kohtaan ankaran hyökkäyksen hänen maaseudun "proletarisointiin" kohdistamansa kritiikin vuoksi. ==Lähteet== Luokka:Ukrainalaiset taloustieteilijät Luokka:Vuonna 1864 syntyneet Luokka:Vuonna 1938 kuolleet